**Fă-mă Doamne**

*Alina Cristian*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fă-mă Doamne

Fă-mă Doamne-o lacrimă,

Să m-aşez pe un obraz...

Coborâtă dintr-un nor,

Ce-mi apasă pe grumaz.

Fă-mă Doamne-o pasăre,

Cu aripi largi, ţesute-n ceruri...

Să mă poarte peste lumi,

Peste dorurile-mi grele.

Fă-mă Doamne un fluture,

Să culeg culori din flori...

Să-mpletesc viaţa cuiva...

Dintr-un fir de curcubeu.

Fă-mă Doamne-o apă lină,

Să alin setea cuiva...

Să mă soarbă cu nesaţ,

Să nu mă poată nicicând uita.

Fă-mă Doamne anotimpuri,

Cum viaţa e schimbătoare...

Să pun vara într-un zâmbet,

Iarna să fiu aşteptarea.

Fă-mă Doamne o vioară,

Cu arcuşul fermecat...

Să îmi cânt tristeţea-n lume,

S-adorm în visul cuiva.

Fă-mă Doamne-o punte-n mare,

Să unesc lumile toate...

Să păşesc fără de teamă,

Apele ce-s tulburate.

Fă-mă Doamne o speranţă,

Să m-agăţ de cineva...

Să îmi spună două vorbe,

Ce destinul mi-ar schimba.

Fă-mă Doamne un înger bun,

Să fac strajă la o uşă...

Da-mi aripi de s-ar putea,

Să îmi port povara grea.

Fă-mă Doamne nemurirea,

Nemurirea fericirii...

S-o pot dărui cuiva,

Să-mi păstreze amintirea.